ka en ka ka ka ka ka ka ka ka en ka xmf ka es es tr es ka ka ka ka ka ka ka ka ka ka ka ka ka es es tr es ka ka en ka en ka en ka en ka en ka en ka ja ka ja ka ja ka ja ka en ka en ka en ka en ka en ka ka ka ka ka zh ka zh ka en ka en ka pt ka ka en ka pt ka en ka fr ka en ka xmf ka xmf sv ka it ka en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
Air Astana: ქვეყანაში შემოსვლის პროცედურების გამარტივება ტურიზმის განვითარებისა და ინვესტირებისთვის აუცილებელია | Business Political Insights
თბილისი (BPI) – ქვეყნებს შორის თავისუფალი მიმოსვლა ეკონომიკური თუ სავაჭრო ურთიერთობების გამყარების საფუძველია. პანდემიით გამოწვეულმა საავიაციო შეზღუდვებმა თუ ქვეყნებს შორის საზღვრების ჩაკეტვამ ამ ურთიერთობების გაფართოებას ხელი, ნამდვილად, შეუშალა. მიუხედავად იმისა, რომ ამ დროისთვის პანდემიის პირობებში გვიწევს ცხოვრება და ეკონომიკის აღდგენა მაინც ვაქცინაციის პროცესის მიმდინარეობაზეა დამოკიდებული, ბევრი საერთაშორისო საფინანსო ინსტიტუტი ქვეყნების მთავრობებს საზღვრების გახსნისა და ურთიერთობების აღდგენისკენ მოუწოდებს.
საქართველოს მთავრობამ 10-თვიანი შეზღუდვის შემდეგ, 1 თებერვლიდან ფრენების აღდგენის გადაწყვეტილება მიიღო, ამ ფონზე გამარტივდა თვითიზოლაციის პირობები, თუმცა მხოლოდ გარკვეული ქვეყნებისთვის. შესაბამისად, შემაფერხებელ ფაქტორებს შორის ერთ-ერთი ქვეყანაში შემოსვლის უფლების მოპოვების რთული პროცედურაა, რაც გასულ კვირაში მთავრობის მიერ მიღებული გადაწყვეტილებით მხოლოდ გარკვეული ქვეყნების მოქალაქეებისთვის გამარტივდა. მათ რიცხვში არ მოხვდა ყაზახეთი და მოუხერხებელი პროცედურებიდან გამომდინარე, საქმიანი ვიზიტორები თავს იკავებენ ყაზახეთიდან მგზავრობაზე, რაც თავისთავად, აფერხებს გადაწყვეტილებების პროცესს. შესაბამისად, მთავრობის მხრიდან აუცილებელია შემუშავებულ იქნას ქვეყანაში შემოსვლის ისეთი წესები, რაც ერთის მხრივ ბიზნეს ვიზიტორებისთვისაც მისაღები იქნება, ხოლო ამავდროულად საფრთხეს არ შეუქმნის ეპიდემიოლოგიურ მდგომარეობას.
ცნობისათვის, თვითიზოლაციის ვალდებულება გაუქმდა არავაქცინირებული ვიზიტორებისთვის, რომლებიც არიან ევროკავშირის, ისრაელის, შვეიცარიის, ნორვეგიის, აშშ-ს, დიდი ბრიტანეთის, ირლანდიის, საუდის არაბეთის, კატარის, არაბთა გაერთიანებული საემიროების და ბაჰრეინის მოქალაქეები ან რეზიდენტები და ისინი საქართველოში საჰაერო გზით შემოვლენ. მოგვიანებით ამ ქვეყნებს დაემატა თურქეთიც. სხვა ქვეყნებისთვის ჯერ კიდევ შეზღუდვების არსებობის გამო, ბევრი ავიაკომპანია ჯერჯერობით რეგულარული ფრენების აღდგენისგან თავს იკავებს. ექსპერტთა გათვლებით, ფრენების აღდგენა მნიშვნელოვანია როგორც ტურიზმის, ასევე საქმიანი ურთიერთობებისა და ინვესტირების განახლების აღდგენისთვის.
„ბიზნესპარტნიორი“ ყაზახური ავიაკომპანია Air Astana-ს წარმომადგენელს დაუკავშირდა. როგორც კომპანიის კავკასიის რეგიონალური მენეჯერი კამილა ჟაილაუბაევა განმარტავს, კომპანიას გაზაფხულის სანავიგაციო სეზონზე ფრენების განახლების სურვილი აქვს, თუმცა მგზავრებისთვის უნდა მოითხოვებოდეს არა ვაქცინაციის აუცილებელობა, არამედ PCR ტესტი.
„ვფიქრობდით, რომ 1-ელი თებერვლიდან, მას შემდეგ რაც საქართველოს ცა გაიხსნებოდა, საქართველო-ყაზახეთს შორის საავიაციო მიმოსვლა აღდგებოდა. ახალი დადგენილების მიხედვით, საქართველოში შესვლისთვის, ყაზახეთის მოქალაქეებისთვის მოითხოვება ვაქცინაცია. ყაზახეთში პირველ ეტაპზე ვაქცინაციას ექვემდებარებიან მედიკოსები, პედაგოგები, სახელმწიფო მომსახურების სფეროს წარმომადგენლები. ყველა სხვა კატეგორიის მოქალაქისთვის ვაქცინაცია ნებაყოფლობითია”, – განმარტავს რეგიონალური მენეჯერი.
მნიშვნელოვანია, რომ დღეს სქართველოში ყაზახური კაპიტალით უკვე წარმოდგენილია ბანკი, პორტი, ნავთობკომპანია და ავიახაზები, რომლებსაც წლების განმავლობაში შემოყვა ბევრი კერძო სუბიექტი, რომლებმაც ფული ძირითადად უძრავ ქონებაში ან სხვა საშუალო ბიზნესში დააბანდეს, დაასაქმეს ბევრი ადამიანი და სურთ აღნიშნული საქმიანობების განვითარება. ხოლო ყველა ერთობლიობაში წარმოადგენს იმ რესურსს, რომელიც სახელმწიფოს ხელშეწყობის შემთხვევაში, შეუძლია კიდევ უფრო მეტად განვითარდეს, ამასთან, თავად იქცეს დამატებითი ინვესტიციების მოზიდვის არხად, რადგან არსებობს პოტენციალი და რესურსი, რომელიც ჯერ კიდევ გამოუყენებელია.
რაც შეეხება იმას თუ რამდენად მნიშვნელოვანია საერთაშორისო ტურიზმის აღდგენისთვის ფრენების განახლება, კამილა ჟაილაუბაევა განმარტავს, რომ ყაზახებს საქართველო ძალიან უყვართ და მას შემდეგ რაც, 2011 წლიდან საქართველოს ბაზარზე Air Astana არის წარმოდგენილი მგზავრთნაკადის მოცულობა ცოტა არ არის. ამავდროულად მაღალი მოთხოვნაა ტრანზიტულ გადაყვანაზე, მათ შორისაა უზბეკეთიდან, ყირგიზეთიდან და კორეიდან მგზავრები.
კამილა ჟაილაუბაევა აღიარებს, რომ საქართველოს მხრიდან თვითიზოლაციის პირობების შემსუბუქება მნიშვნელოვანია.
„კარანტინის გაუქმება ხელს უწყობს საქართველოში შემოსვლის წესების გამარტივებას. ამ ეტაპზე ჩვენ უსაფრთხო მოგზაურობის მომხრე ვართ. Air Astana-ს მგზავრები ყველა მიმართულებაზე ვალდებულნი არიან წარადგინონ PCR ტესტი, ასევე აღსანიშნავია, რომ ჩვენს ყველა რეისზე დაცულია სანიტარული და უსაფრთხოების ნორმები. ჩვენს ყველა ბორტზე ჰაერის განაწილების სისტემა აღჭურვილია მაღალეფექტური ფილტრებით (HEPA), რაც ფრენის დროს ბორტზე ბაქტერიების, მათ შორის Covid-19 ვირუსის, გავრცელების თავიდან აცილების შესაძლებლობა იძლევა”, – განმარტავს კამილა ჟაილაუბაევა.
რაც შეეხება ფრენების აღდგენას, კომპანიაში განმარტავენ, რომ ქართულ მხარეს ამასთან დაკავშირებით ჯერ კიდევ 2020 წლის ივნისში მიმართეს, თუმცა მაშინ ყაზახეთში პანდემიის პიკი იყო. „ამ დროისთვის ყაზახეთში ეპიდსიტუაცია გაცილებით უფრო სტაბილურია, Air Astana-მ ფრენები განაახლა ფრანკფურტის, მოსკოვის, კიევის, სტამბოლის, ანტალიის, ტაშკენტის, ბიშკეკის, სეულის, დუბაის, მალდივების, ეგვიპტის, შრი-ლანკის მიმართულებებზე. გვსურს ფრენების გაზაფხულის სანავიგაციო სეზონზე აღდგენა, თუმცა მგზავრებისთვის შემოსვლა-გასვლის შემთხვევაში, უნდა მოითხოვებოდეს PCR ტესტის წარდგენა და არა ვაქცინაციის ვალდებულება, რაც მომავალში ტურისტული პოტენციალის გაფართოების შესაძლებლობას იძლევა. ამავდროულად ფრენების აღდგენამდე ჩვენ დაგვჭირდება დრო ავიაბილეთების გაყიდვისთვის“, – განმარტავს რეგიონალური მენეჯერი.
შეგახსენებთ, რომ პანდემიამდე ზამთრის სანავიგაციო სეზონზე Air Astana ალმაატადან და ნურსულთანიდან კვირაში 5 რეისს ახორციელებდა, თუმცა ზაფხულში, სეზონის პიკზე ორივე ქალაქიდან ფრენებს ყოველ დღე ასრულებდა.
კომპანიაში მიიჩნევენ, რომ ფრენების აღდგენა მნიშვნელოვანია სავაჭრო-ეკონომიკური ურთიერთობების გასაღრმავებლად, კონტაქტების გაფართოებისა და ახალი ინვესტიციების მოზიდვისთვის.
ევექსი ჰოსპიტლები ალტე უნივერსიტეტსა და EADA Business School Barcelona-თან ურთიერთთანამშრომლობის ფარგლებში ჯანდაცვის მენეჯმენტის სასერტიფიკატო კურსს იწყებს
რუსი მილიარდერების იხტები ერთმანეთის მიყოლებით იყიდება
დავით ნარმანია აწსუს ბიზნესის, სამართლისა და სოციალურ მეცნიერებათა ფაკულტეტის 30 წლის იუბილეზე სიტყვით წარდგა
მთავრობის დავალებით, გაზის ტარიფის “ფარული სუბსიდია” GOGC-ს 300 მლნ უჯდება
პარლამენტს 2023 წლის სახელმწიფო ბიუჯეტის პროექტი დღეს წარედგინება
ბაზარს პირველ საცხოვრებელ ბინას 2023 წელს შევთავაზებთ – სოსო ფხაკაძე
როდიდან შეძლებთ უჩივლოთ ონლაინ-მოვაჭრეს, თუ ნაკლის შემთხვევაში გაყიდულ ნივთს 14 დღის ვადაში არ დაიბრუნებს
2024 წლის მწვანე ბარათის გათამაშების რეგისტრაცია რამდენიმე დღეში დაიწყება
„არქი“ რუსთავში საცხოვრებელი კომპლექსს ააშენებს – ინვესტიცია $30 მილიონია
ლიბერთი ადამიანებისთვის ლიბერთი სოციალური საწარმო “ჩუ“- ს მხარდამჭერია
2023 წლის მაისის ბოლოდან ივნისში, ივლისსა და აგვისტოში მსოფლიო დონის ვარსკვლავების ჩამოყვანას ვგეგმავთ – პრემიერი
რეგიონების გაზიფიცირებისთვის გამოყოფილია 80 მლნ ლარი – პრემიერი
რეალური ეკონომიკური ზრდა დაგეგმილია 5 %-ის ფარგლებში – ირაკლი ღარიბაშვილი
საჯარო სკოლების მასწავლებელთა ხელფასები და დანამატები, პროფესიული სასწავლებლების პედაგოგთა საათობრივი ანაზღაურება და მანდატურების ხელფასები გაიზრდება – ღარიბაშვილი
საქართველოს წმინდა საერთაშორისო საინვესტიციო პოზიციამ -26.8 მლრდ დოლარი შეადგინა
საქართველოს წმინდა საერთაშორისო საინვესტიციო პოზიციამ, 2022 წლის 30 ივნისის მდგომარეობით -26.8 მლრდ აშშ დოლარი (-78.5 …
1 ოქტომბერს ესპანეთში ბათუმს „World Travel Awards 2023“-ის მასპინძელი ქალაქის წოდება გადაეცემა
ტურიზმის ეროვნული ადმინისტრაცია National Geographic Traveller Food-ს მასპინძლობს
საქართველომ ტურიზმის ინდუსტრიიდან 2,1 მლრდ დოლარის შემოსავალი მიიღო – მარიამ ქვრივიშვილი
ბათუმში ცეკვის საერთაშორისო ჩემპიონატი გაიმართება
ივლისში ტურიზმიდან მიღებულმა შემოსავლებმა გადააჭარბა 2019 წლის მონაცემს და 476 მლნ აშშ დოლარი შეადგინა, რაც რეკორდული მაჩვენებელია – ღარიბაშვილი
გურამ ბაღდოშვილი: ვირუსის შემდეგ საქართველო შესაძლოა პოპულარულ ტურისტულ მიმართულებად იქცეს
პასუხი რუსეთის ტურისტულ ემბარგოს – ზვიად კორძაძე ინიციატივით გამოდის
დივერსიფიცირებული ბიზნესის სარგებელი – ვისოლ ჯგუფის სინერგიის შედეგები
პატარა მცენარე დიდი პრობლემებით-გაეცანით მარიხუანას მოხმარების დადებით და უარყოფით მხარეებს
თბილისის ანძა სანახაობრივ და ტურისტულ ფუნქციას შეიძენს